শনিবারের ব্যাখ্যাটি এসেছে নাম প্রকাশে অনিচ্ছুক এক সৌদি কর্মকর্তার কাছ থেকে। তিনি হত্যার পর খাসোগজির লাশ টুকরো টুকরো করার তুর্কি গোয়েন্দাদের দেয়া বিবরণের বিপক্ষে অবস্থান নিয়েছেন। তিনি বলেন, টুকরো টুকরো করে নয় বরং শ্বাসরোধ করে হত্যার পর কার্পেটে মুড়িয়ে তার মৃতদেহ স্থানীয় এক সহযোগীর কাছে হস্তান্তর করেছে সৌদি দূতাবাসের কর্মকর্তারা। সৌদি আরবের পক্ষ থেকে খাসোগজিকে হত্যার দায় স্বীকার করার পর তার লাশ কোথায় এই বিষয়ে সৌদি আরবের কাছে পরিষ্কার ব্যাখ্যা চায় ইউরোপীয় ইউনিয়ন। এরপরই এসব তথ্য জানিয়েছে আরব দেশটি।